ru kk ru be kk ru kk ru be kk ru ro zh ru ru kk ru be kk ru kk bg kk kk kk kk kk ba kk kk ru kk kk kk kk kk kk en kk kk kk kk kk kk kk kk kk kk kk kk kk kk kk kk kk kk kk kk en kk kk kk kk kk kk ru kk kk kk en uk kk kk kk kk kk kk kk kk kk kk kk kk kk kk kk war kk kk kk kk kk oc kk kk zh kk kk fr kk kk oc kk kk de kk kk fr kk kk fr kk kk en kk kk kk es kk kk eu kk kk ca kk kk fr kk kk oc kk kk eu kk kk zh kk kk ca kk ky kk kk kk bg kk kk de kk kk oc kk kk ca kk kk fr kk kk ca kk kk fr kk kk fr kk kk ca kk kk kk de kk kk en kk kk eu kk kk en kk kk ca kk kk fa kk kk oc kk kk de en kk ru kk ru be kk
Бұл мазалап тұрған Қуат Құрмансейіт деген баспагер ініңіз.
Телефонға түскен осы хабарлама қайран қалдырды.
Қарағанды мемлекеттік университетін бітірген, техникум оқытушысы, университеттің кафедра меңгерушісі, облыстық білім беру басқармасында инспектор қызметтерінен өтіп барып, обкомға шақырылған Жұмағалидың жан-жақты дайындығы бөлімге келген алғашқы күндерінен-ақ таныла бастады. Мамандығы бойынша биология және химия пәнінің мұғалімі болғанымен, Орталық комитетте дін мекемелеріне кураторлық жасау жүктелген ол көп ұзамай-ақ өзін кәдуілгі теологтай таныта білді. Кабинетіне қашан кірсең де, дін тақырыбындағы ғылыми әдебиетті оқитын да отыратын.
Өте өнімді еңбек ететін. Орталық комитетте жүргенінде тура Мәскеуге барып тұрып, кандидаттық диссертация қорғады. Бөлімнің қыз-жігіттеріне жайған дастарқанының үстінде:
Жазам деп диссертация көп дүрліктің,
Бүгін бірін бітірдің көп тірліктің.
Енді бізден айтылар жалғыз тілек:
Ауылы алыс болмасын докторлықтың! – деп әзіл-шыны аралас айтқанымыз бар еді. Расында да, Жұмағали Жөкейұлы кандидаттық пен докторлықтың  ауылын онша алыстатқан жоқ. «Оқушыларға этномәдени білім берудің  ғылыми-педагогикалық негіздері» тақырыбында педагогика ғылымдарының докторы дәрежесін алуға диссертациясын сәтті қорғады. Кейіннен Жоғары аттестациялық комиссияның шешімімен профессор атағын алды. Артынша «Этнокультурное образование» атты монографиясын шығарды.
Жұмағалидың отаншылдығы, ұлтжандылығы, ұйымдастырушылық қабілеті Жезқазған облысы әкімінің әлеуметтік салаға жауапты орынбасары қызметінде тамаша танылды. Өзіміз Сәкен Сейфуллиннің 100 жылдығы Жаңаарқа жерінде жарқырап өткеніне куә болып, сондай сүйсініп қайтқанбыз. Театрлардың республикалық фестивалін жырақтау жатқан Жезқазғанда өткізу де – әкім орынбасарының іскерлігіне бір дәлел. Көп ұзамай ол Парламент Мәжілісінің депутаттығына сайланды. Халық қалаулысы ретінде мемлекеттің тіл саясаты, жастар саясаты тұжырымдамаларын дайындауға тікелей қатысқанын білемін. Ол жылдарда да қаламын қолынан тастамай, «Тұлғалар туралы толғаныс», «Открытая политика» сияқты кітаптарын жариялады.
Ө.А.Байқоңыров атындағы Жезқазған университетінің ректоры болып тұрғанында «Егемен Қазақстанға» жазылымды ұйымдастырудың жайымен барып, есте қалатындай кездесулер өткізіп, айналдырған екі күннің ішінде Жошы хан, Алаша хан кесенелерін тағы бір көріп қайтуға да уақыт тауып, Алматыдағы жылдарды еске алып, мәре-сәре болғанымыз бар. Сол жолы бұрын ақындыққа жақын деп санайтын Жұмағалидың ақын екеніне де көзім жеткен.
Ақындыққа жақын дейтінімнің жайы былай. Тәуелсіздіктің алғашқы жылдарында тіл мәселесіне қатты көңіл бөлінді. 1993 жылы Тіл комитеті құрылды. Оның тұңғыш төрағасы болып Сұлтан Оразалинов тағайындалды. Жарлыққа қол қойылған күні қуанышына ортақтасуға Сұлтекең бір топ азаматтарды үйіне шақырған. Арамызда Тұмағаң – Тұманбай Молдағалиев бар, Зейнолла Серікқалиев бар. Бөлімнен Жұмағали екеуміз қосылыппыз. Айта жүретіндей айрықша кеш болып еді сонда. Жұмағали да, мен де Сұлтекеңе тілегімізді ақтарыла айта отырып, Тұмағаңмен дастарқандас еткеніне разылығымызды білдіргенбіз. Сөздің ретін келтіріп, екеуміз де бір-бір өлеңін оқып өткенбіз. Тұмағаң Жұмағалиды біле қоймайды екен. Басқа мамандық иесінің, оның үстіне «аппаратчиктің» өлеңді өте сезіне оқығанына қатты айызы қанып, риза болған. Тіпті ет пен шайдың арасындағы үзілісте тағы бір-екі өлеңін оқып беруді сұрағаны да есте. Кейіннен бір мақаласында өлең оқылады, жақсы өлең қашанда оқылады, осыдан біраз бұрын бас қосқан отырысымызда өкімет жақта жүрген екі інімнің екі жақтап жырларымды жатқа айтқанына жаным жадырады деген тұрғыда жазды да. Кітабы қолыма түспей тұрған соң, сөзін дәл келтіре алмай жатырмын.
Жұмағали Наурызбайдың «Махаббат киесі», «Лағындай ерке киіктің», «Ғашықтық – бақыт», «Күз-көңіл» атты жыр жинақтарын оқыған адам оның поэзияға құштарлығы кәдімгі ет пен терінің арасындағы желдей жеңіл әуестік еместігіне, жан-жүрегін жарып шыққан сырлы сезімдерін ақ қағазға айнытпай түсіре алатын қуатты қалам иесінің сөз өрнегі екеніне, профессор Серік Негимовтің «Ойлы-оюлы толғамдар, сыр мен сезім толқындары» атты мақаласындағы: «Көкірегі ояу, көңілі ойлы, жүрегі тебіренгіш, қабылдауы әсерлі, парасат-пайымы, дүниетанымы терең, жан дүниесі сәулелі, ақыл-санасы келісті, артықша туған арлы, намысты Азамат қандай мамандықтың иесі болмасын, өзінің өзек жарды ой-толғаныстарын, қасиетті ұғым-түсініктерін сезім мен сырға бөлеп, келісімді, өрнекті, оюлы, күйлі лебізбен шеберлеп жеткізетіндігі табиғи құбылыс. Иә, сырымен де, жырымен де, шынайылығымен де баурайтын өнерлі, өнегелі жанның бірегейі – Жұмағали Наурызбайдың «Күз-көңіл» дейтін лирикалық поэзия кітабын оқығанда бабалардың аманаты мен өсиетін, сөз қасиетін Ана сүтінен тартқан ішкі рухани қабілетін, көркемдік ойлау мәдениетін, адамшылық-білімдарлық сапалық ерекшелігін айқындайтын «Өре», «Өзек», «Өрмек», «Өрнек» дейтін атауларында да поэзиялық сыр-сипат, логикалық-ассоциативтік байланыс бар. Жұмағали Наурызбай поэзиясының лирикалық-философиялық, моральдық-этикалық қасиет-белгілерін айрықша атап өткен жөн болар. Әрбір өлеңін зер салып, салмақтап, саралап көрсек, өзгеше өмірдің өзінен ойып алғандай бір әлем» деуінің әділдігіне көз жеткізеді. Иә, Жұмағали жырларына «бұл кісінің өлең жазғанының өзі жақсы ғой» деп қарай салуға болмайды. «Ояндым анасыз», «Есімде», «Өкінбе», «Ұмыт мені» деген өлеңдерін толғанбай, тебіренбей оқи алмайсыз.
«Өмір – санамақ» деген өлеңін елудің бесеуіне толғанда жазған екен.
Бұл өмір бейне бір санамақ,
Көбірек санаған жеңе ме?
Әлде өмір мәніне қанағат
Дейтіндер мәреден келе ме?
Қандай сан көңілді бүтіндер?
Бақыт қой бағаңа беру бес.
Жетпіс бес, тоқсан бес, күтіңдер,
Қош келдің, елу бес, елу бес!
Амал не, алдағы күндерін осылай аңсаған Жұмағалидың өмір жолы жетпіс жастан жаңа аса бергенінде таусылған екен. Өкінішті.
Партиялық жұмысты бастаса – Орталық комитетке, ғылымға ден қойса – докторлыққа, педагогикалық ғылымдар академиясының академиктігіне жеткен, ұстаздығымен университет ректорлығына, қоғам қайраткерлігімен Парламент депутаттығына өткен, өлеңдері он томдық антологияға енген, қысқасы, өмірдің қай саласында да бойындағы барын еліне аямай берген Жұмағали Жөкейұлы Наурызбай – есімі ел есінде сақталарлық азамат.
ӘУЕЗОВТІҢ СОҢҒЫ ШЫҒАРМАЛАРЫНДАҒЫ МЕМЛЕКЕТШІЛДІК ИДЕЯ
«АЙНАЛАҢЫЗҒА АБАЙ БОЛЫҢЫЗ». ШЕРХАН МҰРТАЗАНЫҢ  ҚАСЫМ-ЖОМАРТ ТОҚАЕВҚА  ЖАЗҒАН ХАТЫ
ЕРМЕКОВТЕЙ ЕР ЕЛ ЕСІНЕН ШЫҚПАСА...
Біздің Telegram каналына жазылыңыз
алдымен сізді қызықтыратын барлық жаңалықтарды біліңіз
Сіздің электронды пошта жарияланбайды. Қатарды міндетті түрде толтырыңыз *
Air Astana 10-шы рет өз аймағындағы үздік әуекомпаниясы ретінде Skytrax сыйлығын жеңіп алды
Ауған соғысы ардагерлері өз ойларын ортаға салды
Ардагерлерге арналған турнир өтті
Ауған соғысы ардагерлері студенттермен кездесті
Үндеу: Бірлігі жоқ ел тозады, бірлігі күшті ел озады
«КӨРКЕМ ҚАЛА – АЛМАТЫ» ЖАС АҚЫНДАР МҮШӘЙРАСЫНЫҢ ЕРЕЖЕСІ
КИНОҢ ҚАНДАЙ БОЛСА, ҚОҒАМЫҢ ДА СОНДАЙ
ТҰЛҒАЛАР: ТӘРБИЕ, ТАҒЫЛЫМ, ТӘЖІРИБЕ
Білімді жастар білікті болар
«АЛАШ» АВТОНОМИЯСЫ» ТАРИХЫНЫҢ ӘЛІППЕСІ
«АҒА, САҒАН БҰЛ – ОШАҚ…»
«Ана тілі» газетінің Бас редакторы
«ТҮГЕЛ ТҮРКІ ЖИНАЛЫП, ТОМСЕНГЕ ЕСКЕРТКІШ ҚОЙСАҚ...»
ТҮРКІ ӘЛЕМІНЕ ОРТАҚ ТАҢЖАРЫҚ
ОЙЛЫ ОҚЫРМАНМЕН ОЙЛАСЫП ЖАСАЛАТЫН БЕТ
ЖАҺАНДЫҚ ДЕҢГЕЙДЕГІ АЛҚАЛЫ ЖИЫН
«ҚАРАГӨЗДІ» ӘУЕЗОВ ЖАЗҒАН ҚАЛПЫНДА КӨРЕРМЕНГЕ ЖЕТКІЗСЕК ДЕЙМІЗ
«АЙМАҚТА МЕМЛЕКЕТТІК ТІЛДІҢ МӘРТЕБЕСІ АРТАДЫ»
ТҰЛҒАЛАР: ТӘРБИЕ, ТАҒЫЛЫМ, ТӘЖІРИБЕ
Мәншүк Мұқашева: ЖУРНАЛИСТ ТӘРБИЕЛЕУ – ЖАНКЕШТІ ІС
Қанат АЙТБАЕВ:МӘДЕНИЕТ – ЕЛ ИДЕОЛОГИЯСЫНЫҢ ЕҢ БАСТЫ ТЕТІГІ
Раиса ҮМБЕТБАЕВА: ӘР ОТБАСЫ ҰЛТТЫҚ ДӘСТҮРДІ ҰСТАНСА ДЕЙМІН
ОҚУШЫ ДЕНСАУЛЫҒЫ – КӨКЕЙКЕСТІ МӘСЕЛЕНІҢ БІРІ
Ғарифолла ӘНЕС: ҚАЗАҚТЫҢ ЖОЛЫ ҚАТПАРЛЫ, ҚАЛЫҢ ТАРИХ
© 2010-2020 Copyright. Kazgazeta.kz.